**मिरा-भाईंदर महानगरपालिका**

**पाणी पुरवठा व मलनिःसारण विभाग**

**// प्रेसनोट //**

**दि.27/05/2024**

--------------------------------------------------------------------------------------------------------------------------------------

सर्व नागरीकांना कळविण्यात येते की, मिरा-भाईंदर शहरास स्टेम प्राधिकरण व महाराष्ट्र औद्योगिक विकास महामंडळ (एम.आय.डी.सी.) प्राधिकरणाकडून पाणी पुरवठा करण्यात येतो.

पावसाळ्यापुर्वी दैनंदिन देखभाल व दुरुस्तीची कामे करून घेणेकरीता स्टेम प्राधिकरणामार्फत होणारा पाणी पुरवठा बुधवार दि.29/05/2024 रोजी सकाळी 09.00 ते गुरुवार दि.30/05/2024 रोजी सकाळी 09.00 वाजेपर्यत (24 तासाकरीता) बंद राहणार आहे.

तसेच महाराष्ट्र औद्योगिक विकास महामंडळाच्या (एम.आय.डी.सी.) बारवी येथे मान्सुन पुर्व देखभाल दुरुस्तीची कामे करणेकरीता गुरुवार दि.30/05/2024 रोजी रात्री 12.00 वाजल्यापासून ते शुक्रवारी दि.31/05/2024 रोजी रात्री 12.00 वाजेपर्यत (एकूण 24 तासांकरीता) होणारा पाणी पुरवठा बंद राहणार आहे.

तरी, मिरा-भाईंदर शहरास स्टेम प्राधिकरण व महाराष्ट्र औद्योगिक विकास महामंडळाकडून होणारा पाणी पुरवठा पुर्ववत होईपर्यत कमी दाबाने व उशिराने होईल.

नागरीकांनी पाण्याचा वापर जपून व काटकसरीने करून महानगरपालिकेस सहकार्य करावे.